Twiggy

Damo Lesley Lawson (denaske Hornby; 19a de Septembro 1949) estas angla manekeno, aktorino, kaj kantistino, amplekse konata laŭ sia kromnomo Twiggy. Ŝi estis brita kultura ikono kaj elstara junulina modelo dum la buntaj 1960-aj jaroj en Londono.

 Kariero 
Twiggy estis dekomence konata pro sia fajne svelta korpo kaj androgina aspekto konsiderata rezulto el siaj grandaj okuloj, longaj okulharoj, kaj mallonga hararo.Best Models of All Time: #7 Twiggy Harper's Bazaar. Ŝi estis nomita "La vizaĝo de 1966" fare de Daily Express kaj voĉdonita kiel Brita Virino de la Jaro. Ĉirkaŭ 1967, ŝi estis manekeno en Francio, Japanio, kaj Usono, kaj estis aperinta sur la kovrilpaĝoj de la gazetoj Vogue kaj The Tatler. Ŝia famo etendiĝis tutmonde.

Post esti manekeno, Twiggy faris sukcesan karieron kiel aktorino de kino, teatro, kaj televido. Ŝia rolo en la filmo The Boy Friend (1971) havigis al ŝi du premiojn Ora Globo. En 1983, ŝi faris sian broadvejan debuton per la muzikalo My One and Only, pri kiu ŝi ricevis nomumon al Premio Tony al la Plej Bonkvalita Aktorino en Muzikalo. Ŝi poste havis sian propran televidan serion, nome Twiggy's People, en kiu ŝi intervjuis famulojn; ŝi ankaŭ aperis kiel juĝisto en la realecprogramo America's Next Top Model. Ŝia membiografio de 1998 nome Twiggy in Black and White eniris en la listo de furorlibroj. Ekde 2005, ŝi estis modelo por Marks and Spencer, plej ĵuse por promocii ilian ĵusan remarkigon, aperante en televidaj reklamaĵoj kaj presitaj amaskomunikiloj, kun Myleene Klass, Erin O'Connor, Lily Cole kaj aliaj. En 2012, ŝi laboris kun desegnistoj de Marks & Spencer por lanĉi altnivelan vestokolekton por la virina branĉo de M&S.

Totale ŝi aperis en 15 filmoj, 25 televidprogramoj, 9 teatraĵoj, publikigis 10 diskalbumojn, kaj 16 unuopaĵojn. Ŝi verkis kvin librojn kaj partoprenis aŭ aperis en aliaj kvin publikaĵoj.

 Verkoj 
 Twiggy, Twiggy: An Autobiography (1975), 
 Twiggy, Twiggy's Guide to Looking Good (1986), 
 Twiggy, Twiggy in Black and White (1997), 
 Emma Midgley, "London Swings Again With Ossie Clark Show At The V&A" (22a de Julio 2003), Culture24
 Twiggy, Twiggy: Please Get My Name Right (2004), Word Power Books, 
 Iain R Webb, Bill Gibb: Fashion and Fantasy (2008), foreword by Twiggy, 
 Twiggy, A Guide to Looking and Feeling Fabulous Over Forty (2008), 
 The Model as Muse: Embodying Fashion, Metropolitan Museum of Art, May–August 2009
 Twiggy: A Life in Photographs, Terence Pepper, Robin Muir, and Melvin Sokolsky (2009), 
 Twiggy: A Life in Photographs, National Portrait Gallery (2009–2010)

 Referencoj 

 Eksteraj ligiloj 

 En 1967 kovrilo de Newsweek kaj artikolo de Twiggy 
 Images of Twiggy, National Portrait Gallery
 "My Best Shot: Twiggy" de Barry Lategan


 Twiggy ĉe Internet Off-Broadway Database
 Twiggy interview en gazeto Swindle
 "Twiggy: You Ask the Questions", The Independent
 "Twiggy: Fashion Icon " el Life
 Twiggy intervjuo en BBC Radio 4 Desert Island Discs, 13a de Januaro 1989

Kategorio:Britaj aktoroj
Kategorio:Britaj fotomodeloj
Kategorio:Britaj kantistoj